**ПРОЕКТ НА НОВ ПРАВИЛНИК**

**ЗА УСТРОЙСТВОТО И ДЕЙНОСТТА НА ОП „МНОГОФУНКЦИОНАЛНА СПОРТНА ЗАЛА, ГР. ПЛОВДИВ**

**ВНОСИТЕЛ: ИЛИЯ КИРЧЕВ - ЗАМ.-КМЕТ ФЗСДЕ НА ОБЩИНА ПЛОВДИВ**

Съгласно чл. 26, ал. 4 от Закона за нормативните актове, в законоустановения срок от 30 дни, община Пловдив чрез настоящото публикуване предоставя възможност на заинтересованите лица да направят своите предложения и становища по проекта на Правилника на е-mаil адрес: [t\_yurieva@plovdiv.bg](mailto:t_yurieva@plovdiv.bg) или в деловодството на община Пловдив, пл. „Стефан Стамболов” № 1.

**МОТИВИ:**

**ОБОСНОВКА ЗА КОНКРЕТНАТА НЕОБХОДИМОСТ ОТ ПРИЕМАНЕ НА НОВ ПРАВИЛНИК ЗА УСТРОЙСТВОТО И ДЕЙНОСТТА НА ОП „МНОГОФУНКЦИОНАЛНА СПОРТНА ЗАЛА“, ГР. ПЛОВДИВ”.**

**Причини, които налагат приемането на нов Правилник за устройството и дейността на ОП „Многофункционална спортна зала“, гр. Пловдив.**

С Решение № 456, взето с Протокол № 20 от 29.11.2018г., на Общински съвет – Пловдив, влязло в сила от 1.01.2019г., е приета нова Наредба за създаване, управление и контрол върху дейността на общинските предприятия на община Пловдив по гл. VI от ЗОС. Предвид обстоятелството, че Правилникът за устройството и дейността на ОП „Многофункционална спортна зала“, гр. Пловдив съдържа разпоредби, основани на нормите, съдържащи се в цитираната Наредба, е належащо текстовете на същия да бъдат приведени в съответствие с текстовете на Наредбата за създаване, управление и контрол върху дейността на общинските предприятия на община Пловдив по гл. VI от ЗОС.

От друга страна, в община Пловдив е постъпил доклад с вх. №20 ОПР-815-/6/ от 17.07.2020г. на община Пловдив от Директора на предприятието – г-жа Галина Китена, която в изпълнение на разпоредбите на § 2 от Допълнителните разпоредби на Наредбата за създаване, управление и контрол върху дейността на общинските предприятия на община Пловдив по гл. VI от ЗОС е представила обосновано предложение за инициирани от нейната страна промени в Правилника за устройството и дейността на повереното й предприятие. Предложените изменения са свързани със стопанисваните от ОП „Многофункционална спортна зала“ дълготрайни материални активи и се изразяват в актуализирането на Приложение № 2 - „Опис на предоставеното за управление имущество към 30.06.2020г.“, неразделна част от Правилника.

В актуализирания опис на имуществото по групи сметки към 30.06.2020г. са настъпили следните промени:

*Сметка 2031 Сгради*

* Закупени ДМА на обща стойност 12 880,00 лева, за поставяне на аварийно евакуационно осветление на външни аварийни стълбища;
* Извършен е разход за строителен надзор и инвеститорски контрол по допълване на съществуваща система за осветление на Многофункционална спортна зала в размер на 5 999,17 лв., съгласно договор на Община Пловдив № 18ДГ-1001/21.11.2018г.;
* Извършен капиталов разход в размер на 759 412,65 лева за разплащане на СМР за допълване на съществуваща система за осветление на Многофункционална спортна зала, които са извършени през 2019г., съгласно договор на Община Пловдив №19ДГ-173/25.02.2019г., но са разплатени през 2020 година.

С оглед на всичко изложено дотук, целесъобразно и законосъобразно се явява приемането на нов Правилник за устройството и дейността на ОП „Многофункционална спортна зала“ гр. Пловдив.

При изработването на проекта за приемане на новия Правилник за устройството и дейността на ОП „Многофункционална спортна зала“ гр.Пловдив са спазени принципите на *необходимост, обоснованост, предвидимост, откритост, съгласуваност, субсидиарност, пропорционалност и стабилност.*

**Принцип на необходимост** – необходимо е да бъде приет нов Правилник за устройство и дейността на ОП „Многофункционална спортна зала“, гр. Пловдив с оглед привеждане текстовете на Правилника в съответствие с текстовете на Наредбата за създаване, управление и контрол върху дейността на общинските предприятия на община Пловдив по гл. VI от ЗОС, както и извършването на актуализация на Приложения №1 и №2 към правилника.

**Принципът на обоснованост** – приемането на нов Правилник за устройството и дейността на ОП „Многофункционална спортна зала“, гр. Пловдив се обосновава с разпоредбите на чл. 21, ал.1, т.23 и ал.2 от ЗМСМА, във връзка с чл.52, ал.3 и ал.4 от Закона за общинската собственост, във връзка с чл.3, ал.8, ал.9 и ал.11 и §2 от Допълнителните разпоредби от Наредбата за създаване, управление и контрол върху дейността на общинските предприятия по гл.VІ от ЗОС, които предвиждат промени в описа на предоставеното за управление имущество при наличие на обективни обстоятелства какъвто е настоящият случай и при спазване изискванията на чл.11, ал.3, чл.15, ал.1, чл.18а, чл.19, ал.1, чл.20, чл.26 и чл.28 от ЗНА и във връзка с чл. 75, чл. 76, чл. 77 и чл. 79 от АПК.

**Принципите на предвидимост и откритост** са спазени – проектът с мотивите и предварителната оценка са публикувани на официалния сайт на община Пловдив за становища и предложения от заинтересованите лица.

**Принципът на съгласуваност** – чрез сайта на община Пловдив проектът с мотивите и предварителната оценка на въздействието публично са предоставени на заинтересованите лица, като в проекта за решение, представен пред Общински съвет **–** Пловдив, ще бъдат взети предвид направените предложения и изготвените становища.

**Принципът на субсидиарност, пропорционалност и стабилност** – предложеното приемане на нов Правилник за устройството и дейността на ОП „Многофункционална спортна зала“, гр. Пловдив е в съответствие с нормативните актове от по**-**висока степен.

При изработване на проекта за приемане на нов Правилник за устройството и дейността на ОП „Многофункционална спортна зала“, гр. Пловдив е спазен чл.18а от Закона за нормативните актове, както и разпоредбите на глави II и III от същия. Извършена е **предварителна оценка на въздействието** на проекта **-** приемане на нов Правилник за устройството и дейността на ОП „Многофункционална спортна зала“, гр. Пловдив“, която е прикачена към публикувания проект.

**Цел на приемане на нов Правилник за устройството и дейността на ОП „Многофункционална спортна зала“, гр. Пловдив**

Целта на приемането нов Правилник за устройството и дейността на ОП „Многофункционална спортна зала“, гр. Пловдив“ е привеждането на текстовете на Правилника в съответствие с текстовете на Наредбата за създаване, управление и контрол върху дейността на общинските предприятия на община Пловдив по гл. VI от ЗО; да се приеме ново Приложение № 2 **-** Опис на предоставеното за управление имущество към 30.06.2020г., неразделна част от Правилника за устройството и дейността на ОП „Многофункционална спортна зала“, гр. Пловдив, с оглед коректното отразяване на управляваните от предприятието ДМА в съответствие със записите в счетоводните регистри.

**Финансови средства, необходими за приемане на Правилника**

За приемането на нов Правилник за устройството и дейността на ОП „Многофункционална спортна зала“, гр. Пловдив не е необходимо разходването на допълнителни бюджетни средства.

**Очаквани резултати**

Очакваните резултати са: привеждането на текстовете на Правилника в съответствие с текстовете на Наредбата за създаване, управление и контрол върху дейността на общинските предприятия на община Пловдив по гл. VI от ЗОС и обективно регистриране и счетоводно отчитане на материалните активи, предоставените за управление на ОП „Многофункционална спортна зала“, гр. Пловдив.

**Анализ за съответствие с правото на Европейския съюз**

Предлаганото приемане на нов Правилник за устройството и дейността на ОП „Многофункционална спортна зала“, гр. Пловдив са в съответствие с нормативните актове от по**-**висока степен, както и с тези на европейското законодателство.

Приемането на нов Правилник за устройството и дейността на ОП „Многофункционална спортна зала“, гр. Пловдив е подзаконов нормативен акт за прилагане на отделни разпоредби на Закона за местното самоуправление и местната администрация, Закона за общинската собственост, Закона за нормативните актове, Наредбата за създаване, управление и контрол върху дейността на общинските предприятия по глава VІ от Закона за общинската собственост и други приложими законови разпоредби, поради което съответствието й с правото на Европейския съюз е предопределено от съответствието на цитираните нормативни актове с правото на Европейския съюз и доколкото тези норми са транспонирани и въведени в националното законодателство на РБ.

Проектът на подзаконовия нормативен акт е публикуван на официалната страница на община Пловдив на **18.09.2020г.**

След изтичане на законовия 30**-**дневен срок, предложенията и становищата по проекта на нов Правилник за устройството и дейността на ОП „Многофункционална спортна зала“, гр. Пловдив ще бъдат взети предвид и ще са публикувани на интернет страницата на община Пловдив. Публикуваната справка ще отразява постъпилите предложения заедно с обосновка за неприетите предложения, като същите ще бъдат оповестени от вносителя.

**Правни основания:** На основание разпоредбите на чл. 21, ал.1, т.23 и ал.2 от ЗМСМА, във връзка с чл.52, ал.3 и ал.4 от Закона за общинската собственост, във връзка с чл.3, ал.8, ал.9 и ал.11 и §2 от Допълнителните разпоредби от Наредбата за създаване, управление и контрол върху дейността на общинските предприятия по гл.VІ от ЗОС, при спазване изискванията на чл.11, ал.3, чл.15, ал.1, чл.18а, чл.19, ал.1, чл.20, чл.26 и чл.28 от ЗНА и във връзка с чл. 75, чл. 76, чл. 77 и чл. 79 от АПК.

**ПРОЕКТ НА РЕШЕНИЕ:**

1. Приема нов Правилник за устройството и дейността на ОП „Многофункционална спортна зала“, гр. Пловдив, ведно с Приложение №1 – Структурата и числен състав на предприятието и Приложение №2 – Опис на предоставеното за управление имущество към 30.06.2020г., и двете неразделна част от Правилника.

**Приложения:**

1. **Приложение №1 -** нов Правилник за устройството и дейността на ОП „Многофункционална спортна зала“, гр. Пловдив, ведно с Приложение №1 Структурата и числен състав на предприятието и Приложение №2 – Опис на предоставеното за управление имущество към 30.06.2020г., и двете неразделна част от Правилника.
2. **Приложение №2** – Предварителна оценка на въздействието.